CELEX: 62010CA0454
Language: el
Date: 2011-11-17 00:00:00
Title: Υπόθεση C-454/10: Απόφαση του Δικαστηρίου (δεύτερο τμήμα) της 17ης Νοεμβρίου 2011 [αίτηση του Bundesfinanzhof (Γερμανία) για την έκδοση προδικαστικής αποφάσεως] — Oliver Jestel κατά Hauptzollamt Aachen (Κοινοτικός τελωνειακός κώδικας — Άρθρο 202, παράγραφος 3, δεύτερη περίπτωση — Γένεση τελωνειακής οφειλής κατόπιν παράτυπης εισαγωγής εμπορευμάτων — Έννοια του «οφειλέτη» — Συμμετοχή στην παράτυπη εισαγωγή — Πρόσωπο που μεσολάβησε για τη σύναψη των συμβάσεων πωλήσεως των εμπορευμάτων που εισήχθησαν παρατύπως)

28.1.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 25/18
            
         
      Απόφαση του Δικαστηρίου (δεύτερο τμήμα) της 17ης Νοεμβρίου 2011 [αίτηση του Bundesfinanzhof (Γερμανία) για την έκδοση προδικαστικής αποφάσεως] — Oliver Jestel κατά Hauptzollamt Aachen
      (Υπόθεση C-454/10) (1)
      
      (Κοινοτικός τελωνειακός κώδικας - Άρθρο 202, παράγραφος 3, δεύτερη περίπτωση - Γένεση τελωνειακής οφειλής κατόπιν παράτυπης εισαγωγής εμπορευμάτων - Έννοια του «οφειλέτη» - Συμμετοχή στην παράτυπη εισαγωγή - Πρόσωπο που μεσολάβησε για τη σύναψη των συμβάσεων πωλήσεως των εμπορευμάτων που εισήχθησαν παρατύπως)
      (2012/C 25/29)
      Γλώσσα διαδικασίας: η γερμανική
      
         Αιτούν δικαστήριο
      
      Bundesfinanzhof
      
         Διάδικοι στην υπόθεση της κύριας δίκης
      
      Oliver Jestel
      
         κατά
      
      Hauptzollamt Aachen
      
         Αντικείμενο
      
      Αίτηση εκδόσεως προδικαστικής αποφάσεως — Bundesfinanzhof — Ερμηνεία του άρθρου 202, παράγραφος 3, δεύτερη περίπτωση, του κανονισμού (ΕΟΚ) 2913/92, περί θεσπίσεως κοινοτικού τελωνειακού κώδικα (ΕΕ L 302, σ. 1) — Γένεση τελωνειακής οφειλής κατόπιν της παράτυπης εισαγωγής εμπορευμάτων στο τελωνειακό έδαφος της Ευρωπαϊκής Ένωσης — Πρόσωπο που μεσολάβησε για τη σύναψη των συμβάσεων πωλήσεως των εμπορευμάτων που εισήχθησαν παρατύπως, χωρίς να μετάσχει άμεσα στην εισαγωγή αυτή — Προϋποθέσεις υπό τις οποίες το πρόσωπο αυτό μπορεί να χαρακτηριστεί οφειλέτης των δασμών
      
         Διατακτικό
      
      Το άρθρο 202, παράγραφος 3, δεύτερη περίπτωση, του κανονισμού (ΕΟΚ) 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα, έχει την έννοια ότι πρέπει να θεωρείται οφειλέτης της τελωνειακής οφειλής που γεννάται από την παράτυπη εισαγωγή εμπορευμάτων στο τελωνειακό έδαφος της Ένωσης πρόσωπο το οποίο, χωρίς να μετέχει άμεσα στην εισαγωγή αυτή, συνήργησε σε αυτήν ως ενδιάμεσος για τη σύναψη των σχετικών με τα εν λόγω εμπορεύματα συμβάσεων πωλήσεως, εφόσον το πρόσωπο αυτό γνώριζε, ή όφειλε εύλογα να γνωρίζει, ότι η εν λόγω εισαγωγή ήταν παράτυπη, πράγμα που εναπόκειται στο αιτούν δικαστήριο να κρίνει.
      
         (1)  ΕΕ C 317 της 20.11.2010.